་བྱུགས་པ་ཡིས།། རྩ་དཀར་ནད་ལ་ཤིན་ཏུ་ཕན་
པ་མཐོང༌།།
ཀླུ་བདུད་བཅོ་བརྒྱད་ཆུ་སྐོལ་ཚན་མོས་དབུལ།། མཛེ་དང་གཡན་པ་གླང་
ཤུ་དྲེག་ནད་དང་། ཟ་རྐོང་ཕོལ་འབྲས་གཉན་སྲིན་ཡ་མ་སོགས།། ཆུ་སེར་ཚ་
བའི་ནད་ རིགས་ ཡིན་ ནོ་ ཅོག ། ཁྱད་ པར་ ཐིག་ ནག་ འབམ་ དང་ གྲུམ་ བུ་
འཇོམས།།
གསང་སྨན་འབྱར་ཆེན་མཐོང་བརྒྱུད་ཕྱག་ལེན་བཞིན་བཏང་བས།། འབམ་
རིགས་ཀུན་ལ་བདུད་རྩི་ལྟ་བུར་བསྔགས།། སྐབས་འགར་སེ་འབྲུ་ལྔ་པ་ཀུན་
བདེ་ཡིས།། ཕོ་བའི་མེ་དྲོད་གསོ་བ་མན་ངག་ཡིན།།
ལ་
འབྱར་ཆེན་ རེག་ པ་ བདེ་ སྐྱེད་སྐྲངས་པོར་བྱུགས།། དེ་སྟེང་སྤུན་ནན་
ཆིངས་ཕྲ་[ ཁྲ] སོགས་ཚུལ་བཞིན།། ལེགས་བྱས་གཙོ་བོ་རྐང་འབམ་ནད་
བསྔགས།། གཞན་ཡང་དྲེག་དང་གྲུམ་ བུ་ ཆུ་ སེར་མཛེ།། གསར་རྙིང་རྨ་ཡི་
སྐྲངས་དང་གཉན་དང་འབྲས༎ མ་ལུས་སེལ་བ་བྱང་སྨན་མཁས་པའི་ལུགས༎
ཞི་བྱེད་བཅུ་གཅིག་སྐྱེ་ཟུག་གཅོག་པ་དང༌།། མོ་ནད་ཁྲག་སྐྲན་འདྲིལ་བ་
བཤིག་པར་བྱེད། ཁྱད་པར་བཙས་རྗེས་སྲིན་གླང་འགྲིལ་རོ་ལ། འདི་ལས་
ལྷག་པའི་གདམས་པ་གཞན་ན་མེད།།
བཅད་སྦྱོར་མར་ཁུར་བསྐོལ་ནས་རྨ་ཁ་རུ།། བཏབ་པས་རྨ་རིགས་འཕྲལ་
དུ་གསོས་པར་འགྱུར།། ཁྲག་གཅོད་གུར་གུམ་བརྒྱད་པ་ཚད་ལྡན་གྱིས།། སྨུག་
པོ་གྱེན་དུ་རྡོལ་ལམ་ཐུར་དུ་རལ།། རྩ་ཆེན་མཚོན་གྱིས་བཅད་དམ་སྣ་ཁྲག་རྡོལ།།
ཁྲག་ཤོར་མ་ལུས་གཅོད་པའི་མན་ངག་ཡིན།།

192
༄༅།མཁྱེན་རབ་ནོར་བུའི་སྨན་ཡིག་གཅེས་བཏུས།
ཤུ་སླ་ཕག་ཚིལ་མར་རྙིང་གང་རིགས་ལ༎། སྦྱངས་ཏེ་ཤུ་བར་བྱུགས་ནས་
ཉི་མར་བསྲོ༎ ཆུ་སེར་ལས་གྱུར་ཤུ་བའི་ནད་ལ་བསྔགས།
སྟར་བྱང་འདི་ནི་གཡང་ལྷུང་རྡོ་དབྱུག་ཕོག ། དབུགས་མ་ཐོན་དང་ཁྲག་
རླུང་སྟོད་འཚངས་དང་།།
ངན་ཁྲག་སྟོད་ལྷུང་སྨུག་པོ་འགྱིངས་འགྲིལ་[འདྲིལ]
དང་། མ་ཞུ་སྐྲན་དང་ཤ་དུག་བཙན་དུག་སོགས༎ མ་ལུས་སེལ་བྱེད་ནད་བརྒྱ་
སྨན་གཅིག་ཡིན།།
ཀུན་བྱེད་རྒྱལ་པོ་ཆང་གིས་རྟ་བྱས་གཏོང༌།། ཤ་ལྤགས་རྩ་རྒྱུས་ཆུ་རྒྱུས་ལ་
སོགས་པའི།། རྨ་ཀུན་གསོ་བར་བྱེད་པའི་བདུད་རྩི་སྟེ༎ ཁྱད་པར་མགོ་ཡི་རུས་
སྐྱོན་ཆེ་འབྲིང་ཆུང་།། ཀླད་པ་རལ་དང་མཚོན་ཆ་ཕོག་པ་སོགས། རྩ་རུས་ཤ་
དང་ཀླད་པའི་ཐིགས་ཀུན་སྡོམ།། མཆོག་ཏུ་བྱང་ཁོག་སྟོད་སྨད་རྨ་ལ་བསྔགས།།
གཞན་ཡང་ སྨན་ མཆོག་ སེམས་ཀྱི་བདེ་སྐྱིད་འདི།། རིལ་བུ་གསུམ་ལྔ་
བདུན་ལ་སོགས་པ་ནི།། ལུས་སྟོབས་སྦྱར་ལ་དགོང་དང་ཐོ་རེངས་དུས།། ཤ་
མར་བུར་རྙིང་ཆང་རྒན་གདུས་པས་འཕུལ༎ ཕན་ཡོན་རླུང་ལས་གྱུར་པའི་ནད་
རྣམས་ཀུན།། དུས་མཐའི་ མེ་ དང་ ཉེ་ བའི་བ་ མོ་ བཞིན།། ཐབས་འདིས་མི་
འཇོམས་པ་ནི་ག་ལ་སྲིད།།། ཁྱད་པར་སྲོག་རྩར་རླུང་ཞུགས་ སེམས་ མི་ བདེ།།
འཕྱོ་འདཪ་ སྨྱོ་ ལྐུགས་ སྙིང་དཀྱིལ་ཆུ་བླུག་འདྲ།༎ དེ་ལྟའི་ནད་ལ་ ཚུལ་འདི་
བདུད་རྩི་ཡིན།།
སྲོག་འཛིན་ཉེར་ལྔ་འདོན་བཞིའི་རྟར་བསྐྱོན་གཏོང༌།། ཤ་ལྤགས་རྩ་རུས་
ཞུགས་པ་ཕྱི་ཡི་རླུང༌།། དོན་ལྔ་སྣོད་དྲུག་ལ་ཞུགས་ནང་གི་རླུང་། སྲོག་འཛིན་
ལ་སོགས་རྣམ་ལྔ་གསང་བའི་རླུང༌།། སྟོད་སྨད་བར་གསུམ་ཞུགས་པའི་རླུང་ལ་
སོགས།། རླུང་རིགས་སྨན་སྦྱོར་གཅིག་གིས་འཇོམས་མོ་[སོ]ཞེས།། སྨན་བླ་
གཉིས་པ་ཡོན་ཏན་མགོན་པོས་གསུངས།།
ཨ་གར་ཉི་ཤུར་གྲགས་པའི་སྨན་མཆོག་འདིས།། རླུང་ཁྲག་འཐབ་དང་
གཟའ་ནད་རྩ་དཀར་དང་།། སྲོག་རྩར་རླུང་ཞུགས་སྨྱོ་ལྐུགས་ཡན་ལག་སྦྲིད།

༄༅།སྨན་སྦྱོར་གྱི་ནུས་པ་ཕྱོགས་བསྡུས་ཕན་བདེའི་ལེགས་བཤད། 193
རླུང་བུས་ཚ་བས་བྱེར་སོགས་ནད་རིགས་ལ།། མན་ངག་འདི་ནི་བདུད་རྩི་ལྟ་བུ་
ཡིན།།
ཏིག་ཏ་ཉེར་ལྔའི་སྦྱོར་བ་ཡིས།། ནད་གཞི་སྣོད་མཁྲིས་ལས་སྐྱེས་པའི།།
མཁྲིས་ནད་ཚ་གྲང་མ་ལུས་སེལ།།
སྨན་མཆོག་ཙན་དན་བཅོ་བརྒྱད་འདི།། བྲག་ཤུན་ཐང་གིས་འཕུལ་ལ་
བཏང་། ཕན་ཡོན་འཁྲུ་སྐྱུགས་འདྲིལ་བ་དང་།། རྩིབ་ལོགས་རོ་སྟོད་གཟེར་བ་
དང༌།། སྙིང་རླུང་རྒྱུ་བ་ངན་པ་དང༌།། རྩ་ཆད་རྩ་འདྲུལ་ཤ་འཕྲིག་དང༌།། མགོ་
བོ་ན་ཞིང་མིག་མི་གསལ།། ཁ་ལྕེ་སྐམ་ཞིང་གྲེ་བ་ཚ།། མཆིན་མཁྲིས་ཕོ་བ་རྒྱུ་མ་
ལ།། རྨུག་ཅིང་ཚ་བར་བྱེད་པ་དེ།། མེ་དབལ་ཆུ་ཡིས་གསོད་དང་མཚུངས།།
བྱང་ལུགས་སེ་འབྲུ་བཅུ་གསུམ་ཞེས་པ་འདིས།། མ་ཞུ་བད་ཀན་ལྷེན་དང་
ལྕགས་དྲེག་དང༌༎ མེ་ཉམས་ལ་སོགས་བད་ཀན་རང་རྒྱུད་ཅན།། མ་ལུས་ནད་
ཀུན་འཇོམས་པའི་སྨན་གཅིག་པོ།། ཁྱད་པར་དང་ག་འབྱེད་ལ་མེ་དྲོད་སྐྱེད།།
གླང་ཆེན་མེ་ཏོག་བཅོ་བརྒྱད་ཅེས་གྲགས་པ།། མཆིན་ཁྲག་སྨུག་པོ་རྒྱས་པ་
སེལ་བའི་མཆོག །
གཡུ་རིལ་བཅུ་གསུམ་འདི་ཡིས་སྨུག་པོ་དང༌།། ཁྲག་མཁྲིས་བད་ཀན་ཕོ་
བའི་ནད་ལ་བསྔགས། གྲང་རླུང་ལ་ཡང་མི་གནོད་སྤྱི་སྨན་ཡིན༎
སྤྱི་འཇོམས་ བདེ་ བའི་ མྱུ་ གུ་ཡིས།། ཁྲག་མཁྲིས་ཕོ་ བར་ ལྷུང་ བ་ དང་།།
སྨུག་པོ་ཁྲག་སྐྲན་འདྲིལ་བ་དང་།། མེ་ཉམས་མ་ཞུ་གསར་རྙིང་སོགས།། ཕོ་ནད་
ཚ་གྲང་མཐའ་དག་སེལ།།
དཀར་པོ་དྲུག་གི་སྦྱོར་བ་འདིས༎ སྙིགས་མ་མ་ཞུའི་ཕོ་ནད་སེལ།།
བདུད་རྩི་རིལ་དཀར་ཞེས་པ་འདི་ཡིས་ནི།། མ་ཞུ་འཇུ་ཞིང་ཕོ་བའི་མེ་
དྲོད་སྐྱེད། ལྷེན་ དང་ སྐྲན་ བཤིག་ བད་ ཀན་ ལྕགས་ དྲེག་ འགོག ། སྐྱ་ རྦབ་
འཇིལ་ཞིང་འོར་དང་དམུ་ཆུ་སྐེམ།། གྲང་སྲིན་གླང་ཐབས་ནད་ལ་བདུད་རྩི་
འདྲ།།

194
༄༅།མཁྱེན་རབ་ནོར་བུའི་སྨན་ཡིག་གཅེས་བཏུས།
དྭངས་[ དྭགས]སྨན་བཅོ་ལྔའི་སྦྱོར་བ་འདིའི།། ཕན་ཡོན་བསམ་གྱིས་མི་
ཁྱབ་སྟེ། ཁྱད་པར་ཕོ་གཅོང་ནད་ལ་ཤིས།། བད་ཀན་སྨུག་པོ་ཁྲག་སྐྱུག་དང་།།
རྒྱུ་ནད་རྟག་ ཏུ་འཁྲུ་བ་དང་།། སྒྲེག་པ་མང་ཞིང་ཟས་མི་འཇུ།། ཕོ་བ་སྟོང་
འཁྲོག་བྱེད་པ་དང་།། ཕོ་ལོག་ཕོ་བ་སྤུ་བྱི་དང༌།། ཕོ་སུལ་ལྕགས་ཀྱི་དྲེག་ཆགས་
དང་། ཕོ་བ་དུག་ཐབས་མཆིན་ནད་དང༌།། མཆིན་ པ་སྐྱེས་དང་འཕྱང་ བ་
དང་།། མཆིན་ཆུ་བླུགས་ཤིང་སྒྲེག་པར་བཅས།། རྒྱུ་གཟེར་གྲོལ་མ་གླང་ཐབས་
རིགས།། འདྲིལ་བཅས་དྲུ་བུ་བསྒོང་བ་སོགས།། མདོར་ན་ཕོ་ལོང་རྒྱུ་གཅོང་ལ།།
སྨན་མཆོག་འདི་ལས་ལྷག་པ་མེད།། རྣོ་བ་སྤུ་གྲིས་གཅོད་དང་མཚུངས།། སྨན་
ནག་ཐུགས་ཀྱི་དཀྱིལ་དུ་ཆོངས།།
སྤྱི་འཇོམས་རྡོ་རྗེ་ཅན་ཞེས་ཟུར་མཁར་ལུགས།༎ མ་སྨིན་སྨིན་དང་བྱེར་
སྡུད་ལ་སོགས་པ།། གྲངས་འདས་གསུངས་ཀྱང་རྩ་ཆུ་འགགས་པ་ལ།། ཁྱད་
པར་དུ་ཡང་འདི་ཉིད་བསྟེན་པར་བྱ༎
ཅུ་གང་བདེ་བྱེད་སྐབས་བསྟུན་སྨན་རྟས་འཕུལ༎ གློ་དང་ཚ་གྲང་ཆུ་
རིགས་ལྡན་ཚད་འབྱེད།།
ཁྱད་པར་ ཆུ་ སྨན་ ཆུ་རྩི་ ཉེར་ལྔ་འདི།། ཚ་གྲང་རང་ རང་ གཙོར་ སྨོས་
སྐབས་བརྩིས་པས།། དམུ་ཆུའི་ནད་རིགས་ཚ་གྲང་གང་ཡིན་ཀྱང་།། ཐེམ་བྲལ་
རྫ་མའི་ཆུ་ལ་འགྲན་པ་བཞིན།༎། རིམ་པས་གསང་བའི་ལམ་ནས་འདྲོངས་པར་
ངེས།།
སྟོད་ལུགས་སྨན་སེར་ཆེན་མོ་ཞེས་གྲགས་པ།། གསུམ་འགྲིལ་བལ་ནད་
མིག་སེར་ ཅོག་ འགྱེལ་ དང་།། རིམས་ རིགས་ སྤོ་ ཡོཪ་ ཁྲག་ མཁྲིས་ རྩཪ་ རྒྱུག་
སོགས།། གཉན་ནད་མ་ལུས་ཀུན་ལ་འདི་རང་ལྷག ། ཁྱད་པར་ཚད་པ་གཉན་
བསྡོངས་སྨིན་མ་སྨིན།། མ་ཤེས་སྟོབས་ཆེན་ནད་ལ་ཞི་བྱེད་དུ།། བསྟེན་ན་མྱོང་
བས་གྲུབ་པ་ཁྱད་པར་འཕགས།།
ཨུག་ཆོས་ལྔ་སྟེང་ཤིན་ཀུན་བསྣན་པ་དེ།། འབྲུ་མར་སྦྱར་བ་རྣ་བའི་ནང་

༄༅།སྨན་སྦྱོར་གྱི་ནུས་པ་ཕྱོགས་བསྡུས་ཕན་བདེའི་ལེགས་བཤད།
195
དུ་གཏིག ། སྒྲ་བཅས་འོན་པ་སེལ་བའི་མན་ངག་ཡིན།།
རྨེན་བུའི་སྦྱོར་བ་ལྦ་བ་རྒྱུན་གཅོད་འདི།། ཟླ་སྨད་ཉི་ཤུ་གཅིག་ནས་དགུ་
ཡི་བར།། བསྟེན་ན་ལྦ་བ་རྩད་ནས་འབྱིན་པར་བྱེད།།
འབའ་སམ་ལྷ་ཡི་ལུང་བསྟན་འདིས།། མཁལ་གཅོང་མཁལ་ནད་མཐའ་
དག་དང༌།། མཁལ་འགྲམ་བྱེར་རྒྱས་ལྷུང་སོགས་སེལ།།
རྩ་ཐག་བཅུ་དྲུག་མྱོས་ཁུས་བཏང་བ་ཡིས།། རླིག་པ་སྐྲངས་པ་རང་ཞི་
དག་ལ་འགྲོ།། སྨད་ནད་མཁལ་རྩ་འགྲམས་དང་མཁལ་རླུང་སོགས། མ་ལུས་
སེལ་བྱེད་གདམས་ངག་སྙིང་ནོར་རོ།།
ཆོས་སོ།།
ཆིག་ཐུབ་རིལ་བུ་ཕོ་སྲིན་གླང་ཐབས་ལ༎ མཆོག་གྱུར་དྷརྨ་སེང་གེའི་ཁྱད་
ཡ་སྨན་དབང་པོ་ཀུན་གསལ་འདི་འཐེན་པས༎ འདུས་ནད་ཡ་མ་དཀར་
ནག་ཚད་རིགས་དང༌།། ངག་གི་གྲེ་འཛེར་ལ་སོགས་སེལ་བ་དང་།། མིག་ལ་
སོགས་པའི་དབང་པོ་གསལ་བར་གསུངས།།
སེང་ལྡེང་ཉེར་གསུམ་ཕྱེ་མ་འདི་ཉིད་ནི།། དྲེག་གྲུམ་ནད་ལ་སླེ་ཏྲེས་བྲག་
ཞུན་དང་། མཁལ་རྐེད་ གྲང་ བ་ འཛག་ པའི་ནད་ རིགས་ལ། ནས་དཀར་
སིངས་པོས་འཕུལ་བས་འཛགས་པ་གཅོད།།
མགྲིན་མཚལ་ཉེར་ལྔ་སེང་ལྡེང་ཁུ་བས་འཕུལ༎ སྐབས་སུ་སེ་འབྲུ་ལྔ་པ་
བསྟེན་པ་ཡིས།། དྭངས་མ་གནས་འཇོག་ཆུ་སེར་རང་སར་སྐེམ། དྲེག་ནད་མ་
ལུས་འཇོམས་ཞེས་བྱང་བའི་ལུགས།།
དྭ་[ ད] ལིས་བཅོ་བརྒྱད་ཅེས་སུ་གྲགས་པ་འདིས།། སྤྱིར་དུ་རྩ་དཀར་
ནད་དུ་གྱུར་པ་དང་། སྒོས་སུ་ཡན་ལག་ཞ་སྦྲིད་སྐམ་པ་སོགས། ནད་ཀུན་
སེལ་བྱེད་སྨན་གྱི་ནོར་བུ་ཡིན།།
གསེར་ཐང་བཅོ་བརྒྱད་ཁ་བསྒྱུར་རིག་མདས་སྦྱར། འབམ་རིགས་གྱེན་
ལོག་ཁྲག་མཁྲིས་འདུ་འཁྲུགས་ནད།། སྟོད་གཟེར་དབུགས་ཐུང་རྔམས་རྒོད་

196
༄༅།མཁྱེན་རབ་ནོར་བུའི་སྨན་ཡིག་གཅེས་བཏུས།
ཀུན་ལ་ཕན།།
ཨ་གར་བརྒྱད་པས་སྙིང་རླུང་ཡིད་མི་བདེ།། འགྲམས་འཁྲུགས་སྨྱོ་ལྐུགས་
ནུ་མཆིན་གཟེར་བ་འཇོམས༎
ཀ་ར་སྦྱར་བའི་སྐྱུ་རུ་ཉེར་ལྔ་འདི།།
ཁྲག་ཤེད་མ་ལུས་གཅོག་པའི་སྤྱི་སྨན་
ཡིན།། གཏར་དགོས་གཏར་མི་རུང་ལ་སྨན་འདི་བསྟེན།། སྟོད་གཟེར་ཁྲག་
འཁྲུགས་ཚ་ བ་ སྟོད་ རྒྱས་དང༌།། སྨུག་པོ་ཁྲག་རྒྱས་ མཆིན་དྲི་ རོ་ སྟོད་ གཟེར།།
བྲང་ཚ་ ཆུ་སྐྱུ ར་ མཁྲིས་པ་རྒྱ་བཤལ་དང༌། ཁྲག་རུལ་དུད་ཁུ་སྐྱུགས་དང་ ཕོ་
མཆིན་ན།། རོ་རྒྱབ་ཚིགས་གཟེར་ཁྲག་མཁྲིས་ཕོ་ལྷུང་དང་།། སྨུག་པོ་རྒྱས་གབ་
འཁྲུགས་དང་ གནས་ ཞེན་དང༌།། བྱེར་འཐབ་རྙིང་ སོགས་ འདུས་ ནད་ སྨུག་
བསྒྱུར་ནི།། སྨུག་པོ་གྱེན་ཐུར་རྡོལ་དང་སྨུག་ཚད་དང་།། འགྱིངས་འཐབ་སྨུག་
སྐྲན་བད་མཁྲིས་རླུང་སོགས་ལ། སྐྱུ་རུའི་འཕྲུལ་འཁོར་རིགས་པས་བསྐོར་ཤེས་
ན།། ནད་དོ་ཅོག་གི་གཉེན་པོ་ཨ་ཙར་ལུགས།།
གཙོ་བོ་ཉེར་ལྔ་མན་ངག་ཁ་ཚར་ཅན། ཚད་པ་ཆེ་ཆུང་གློ་དང་རུས་ལ་
ཞེན།། གློ་ཆེན་འགོག་དཀའ་དབུགས་ཐུང་གྱེན་མི་འཕེར།། གློ་ཡིས་བརྒྱལ་
ཞིང་འཚངས་ནས་དབུགས་སྡུད་དཀའ།། འགུལ་ན་གློ་སྐྱུགས་བྱེད་ཅིང་ཉལ་མི་
བདེ། ལུད་པ་མང་དུ་ལུ་ཞིང་སྣ་མཚུལ་འགགས།། རོ་སྟོད་ཚ་ཞིང་བརྩེ་ལ་
རྒྱངས་ཤིང་ཁེངས༎ ཚ་གཟེར་ཚ་སུབ་གློ་བ་ཁྲག་རྒྱས་སོགས།། གློ་ནད་བརྒྱད་
ལ་སྨན་འདི་སླེབས་པས་ཆོག །
གུར་ཁྱུང་ཕྱག་རྡོར་རིལ་བུའི་སྦྱོར་བ་འདིས༎ ཡ་མ་དཀར་ནག་ཁྲ་གསུམ་
དྲེག་གྲུམ་དང༌། མཁལ་ནད་གསར་རྙིང་རྙོགས་པའི་ཚ་བ་དང་། ། ཆུ་སེར་
དཀར་ནག་རེག་དུག་གཉན་དང་ཁྲག ། རྩ་དཀར་ནད་དང་གཟའ་ནད་མཛེ་
ཀུན་སེལ།།
སྨྲས་ པ། ངོ་ མཚར་ འཚོ་ དཔྱད་ གཞུང་ གདམས་ མཐའ་ ཡས་ ལས།།
ལེགས་གསུངས་སྨན་གྱི་སྦྱོར་སྡེའི་རྣམ་གྲངས་ཙམ༎ ཆུ་ལྷའི་རོ་འཛིན་ཇི་བཞིན་

༄༅།སྨན་སྦྱོར་གྱི་ནུས་པ་ཕྱོགས་བསྡུས་ཕན་བདེའི་ལེགས་བཤད།
197
མངའ་བས་ཀྱང་། བསྐལ་ པར་ བརྗོད་ ཀྱང་ འཛད་ པའི་ མཐའ་ མི་ མངོན།།
འོན་ཏེ་གཉེན་པོའི་འགྲོ་ཕྱོགས་འདི་ཙམ་ཞིག ། ཤེས་ཀྱང་འགྲོ་ཕན་དཔག་མེད་
འབྱུང་སྲིད་སྙམ།། སོ་སོའི་ཕན་ནུས་ཕྱོགས་བསྡེབས་འཕྲུལ་སྤར་གྱི།། ལེགས་
བྱས་འདིས་ མཚོན་ བདག་ གཞན་ རྣམ་དཀཪ་ མཐུས།། སྨན་རྩིས་ བསྟན་ པ་
ཕྱོགས་དུས་ཀུན་ཏུ་རྒྱས།། བླང་དོར་མིག་རྙེད་ཟུག་རྔུའི་མཚོ་ལས་གྲོལ༎ ནད་
མེད་ལང་ཚོ་རིང་པོའི་ཚེ་དང་ནི།།
བྱང་ཆུབ་དོན་དུ་གཉེར་ལ་མཐུ་ཐོབ་ཤོག །
ཅེས་པའང་རབ་བྱུང་རྒྱལ་པོའི་ས་གླང་ཆུ་སྟོད་ཟླ་བའི་ནང་སླར་ཡང་སྨན་ནུས་འགའ་ཞིག་ཁ་སྣོན་དང་
བཅས་པར་དུ་བསྒྲུབས་པའི་སྨོན་ཚིག་ཏུ་སྨན་རྩིས་མཁན་པོ་པྲཛྙཱ་མ་ཎིས་སོ༎ །

198